
Narva Linnavalitsuse 23.12.1997 korralduse nr 1601-k kehtetuks tunnistamine ning kinnistule Linda tänav 32 aadressi määramine
1.  Asjaolud ja menetluse käik
Narva linna administratiivterritooriumil asub kinnisasi (katastritunnus  51101:006:0198) lähiaadressiga Linda tn 32 ja sihtotstarbega - tootmismaa 100%, mis kuulub vastavalt kinnisturaamatu väljavõttele Cargotec Estonia AS-le reg 10020469 (skeem lisatud). 

11.09.2009 esitas Cargotec Estonia AS tootmisala direktor Aivar Virunen avalduse, milles palub korrigeerida vastavalt kehtestatud detailplaneeringule maaüksuste postaadresse (Narva Linnavolikogu 04.12.2008.a. otsus nr 361). Samuti teatab ta, et uued maaüksuste piirid olid muudetud ja muutused on registreeritud Maakatastris ja Kinnistusraamatus.

Eelpool mainitud kinnistu (katastritunnus  51101:006:0198) piirides  asub hoone, millele  on varem Narva Linnavalitsuse 23.12.1997 korraldusega nr 1601-k määratud aadress: Narva, Linda tn 34.  
Lähtudes ülaltoodust tuleb määrata kinnistule (katastritunnus  51101:006:0198) aadress Linda tänav 32  ja tunnistada kehtetuks eelnimetatud Narva Linnavalitsuse korraldus. 
2. Õiguslikud alused
2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l  järgi kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.
2.2  Haldusmenetluse seaduse § 64 lõike 2 kohaselt  haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
3. Otsus
3.1 Tunnistada kehtetuks Narva Linnavalitsuse 23.12.1997 korraldused nr 1601-k (Linda tn 34)

3.2  Määrata skeemil näidatud kinnistule aadress: Narva linn, Linda tänav 32. 

4. Rakendussätted
4.1 Käesolev korraldus jõustub seadusega sätestatud korras.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

